2021. gada 24. augustā Noteikumi Nr. 571

Rīgā (prot. Nr. 57 9. §)

**Grozījumi Ministru kabineta 2017. gada 8. augusta noteikumos Nr. 468 "Noteikumi par atsevišķiem muitas kontroles veidiem"**

Izdoti saskaņā ar

Muitas likuma

14. panta otrās daļas 3. un

4. punktu un 14.5pantu

1. Izdarīt Ministru kabineta 2017. gada 8. augusta noteikumos Nr. 468 "Noteikumi par atsevišķiem muitas kontroles veidiem" (Latvijas Vēstnesis, 2017, 161. nr.) šādus grozījumus:

1.1. izteikt norādi, uz kāda likuma pamata noteikumi izdoti, šādā redakcijā:

"Izdoti saskaņā ar [Muitas likuma](https://likumi.lv/ta/id/283024-muitas-likums) [14. panta](https://likumi.lv/ta/id/283024-muitas-likums#p6) otrās daļas 3. un 4. punktu un 14.5pantu";

1.2. izteikt 1. punktu šādā redakcijā:

"1. Noteikumi nosaka:

1.1. kārtību, kādā īsteno muitas kontroles pasākumus intelektuālā īpašuma tiesību aizsardzībai;

1.2. lēmuma saņēmēja pienākumus muitas kontroles pasākumu īstenošanas procesā;

1.3. informāciju, kas norādāma lēmuma saņēmēja apstiprinājumā par intelektuālā īpašuma tiesību pārkāpumu;

1.4. kārtību, kādā lēmuma saņēmējs Eiropas Parlamenta un Padomes 2013. gada 12. jūnija Regulas (ES) Nr. [608/2013](http://eur-lex.europa.eu/eli/reg/2013/608/oj/?locale=LV) par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. [1383/2003](http://eur-lex.europa.eu/eli/reg/2003/1383/oj/?locale=LV) (turpmāk – regula Nr. [608/2013](http://eur-lex.europa.eu/eli/reg/2013/608/oj/?locale=LV)), izpratnē sedz izdevumus par izlaišanai apturēto vai aizturēto preču glabāšanu un iznīcināšanu un nosaka šo izdevumu apmēru;

1.5. Muitas likuma 14.4pantā minēto preču paraugu izņemšanas kārtību;

1.6. kārtību, kādā preču deklarētājam vai valdītājam atdodami saskaņā ar regulas Nr. 608/2013 19. pantu izņemtie preču paraugi, ja tiek konstatēts, ka ar precēm netiek pārkāptas intelektuālā īpašuma tiesības;

1.7. kārtību, kādā muitas amatpersona aptur transportlīdzekli Latvijas Republikas muitas teritorijā muitas kontroles veikšanai un nogādā transportlīdzekli muitas iestādē muitas kontroles veikšanai;

1.8. tehniskās prasības preču identifikācijas līdzekļiem, kā arī to izmantošanas kārtību.";

1.3. aizstāt 2. punktā vārdus un skaitļus "Eiropas Parlamenta un Padomes 2013. gada 12. jūnija Regulas (ES) Nr. [608/2013](http://eur-lex.europa.eu/eli/reg/2013/608/oj/?locale=LV) par muitas darbu intelektuālā īpašuma tiesību īstenošanā un ar ko atceļ Padomes Regulu (EK) Nr. [1383/2003](http://eur-lex.europa.eu/eli/reg/2003/1383/oj/?locale=LV) (turpmāk – regula Nr. [608/2013](http://eur-lex.europa.eu/eli/reg/2013/608/oj/?locale=LV)), 3. pantā" ar vārdiem un skaitļiem "regulas Nr. 608/2013 3. pantā";

1.4. izteikt 9. punkta ievaddaļu šādā redakcijā:

"9. Ja atbilstoši Muitas likuma 14.1pantam preču deklarētājs vai valdītājs ir iesniedzis Valsts ieņēmumu dienestā rakstiskus iebildumus pret preču iznīcināšanu, lēmuma saņēmējs regulas Nr. [608/2013](http://eur-lex.europa.eu/eli/reg/2013/608/oj/?locale=LV) 23. panta 3. punktā noteiktajā termiņā iesniedz Valsts ieņēmumu dienestā apstiprinājumu par intelektuālā īpašuma tiesību pārkāpumu. Apstiprinājumā norāda šādu informāciju:";

1.5. svītrot 12. punktu;

1.6. aizstāt 13. punktā vārdus un skaitļus "šo noteikumu 11. vai 12. punktā (izņemot lēmumu administratīvā pārkāpuma lietā)" ar vārdiem un skaitli "šo noteikumu 11. punktā";

1.7. izteikt 14. punkta pirmo teikumu šādā redakcijā:

"Lēmuma saņēmējam ir pienākums pieņemt šo noteikumu [13. punktā](https://likumi.lv/ta/id/292867#p13) un Muitas likuma 14.1panta otrajā daļā minētās preces iznīcināšanai 10 darbdienu laikā no lēmuma saņemšanas dienas.";

1.8. papildināt 16. punktu aiz vārdiem un skaitļa "šo noteikumu 13. punktā" ar vārdiem un skaitli "un Muitas likuma 14.1panta otrajā daļā";

1.9. izteikt 19. punktu šādā redakcijā:

"19. Glabāšanas izmaksas par 1 m2 aizņemtās platības ir 8,89 *euro* mēnesī. Ja aizņemtā platība ir mazāka par 1 m2, glabāšanas izmaksas aprēķina par 1 m2 aizņemtās platības.";

1.10. svītrot 22. un 23. punktu;

1.11. papildināt noteikumus ar II1nodaļu šādā redakcijā:

"**II1. Preču paraugu izņemšanas un atdošanas kārtība**

26.1 Ja Valsts ieņēmumu dienestam regulas Nr. 608/2013 25. panta 1. punkta "a" apakšpunktā minētajiem nolūkiem ir nepieciešami lēmuma saņēmējam iznīcināšanai nodoto preču paraugi, Valsts ieņēmumu dienests par to informē lēmuma saņēmēju vienlaikus ar informācijas sniegšanu par lēmumu attiecībā uz preču nodošanu iznīcināšanai. Ja lēmuma saņēmējs piecu darbdienu laikā pēc minētās informācijas saņemšanas nav iebildis pret iznīcināšanai nodoto preču paraugu nodošanu Valsts ieņēmumu dienestam, uzskatāms, ka lēmuma saņēmējs atbilstoši regulas Nr. 608/2013 25. panta 1. punkta "a" apakšpunktam ir tam piekritis. Ja pēc minētā piecu darbdienu termiņa lēmuma saņēmējs iesniedz iebildumu pret iznīcināšanai nodoto preču paraugu nodošanu un pamato iebilduma iesniegšanas termiņa kavējumu, Valsts ieņēmumu dienests atceļ lēmumu par preču paraugu nodošanu Valsts ieņēmumu dienestam, ja iebilduma iesniegšanas termiņa nokavēšanas iemesls atzīstams par attaisnojošu.

26.2 Valsts ieņēmumu dienests paraugiem nepieciešamās preces no preču glabātāja pārņem, sastādot preču pieņemšanas un nodošanas aktu, un vienu akta eksemplāru izsniedz preču glabātājam.

26.3 Lēmuma saņēmējs neatlīdzina izdevumus, kuri Valsts ieņēmumu dienestam radušies par to izlaišanai apturēto vai aizturēto preču glabāšanu, kuras Valsts ieņēmumu dienests pārņēmis kā paraugus.

26.4 Preču paraugus, kuri vairs nav nepieciešami šo noteikumu 26.1punktā minētajiem nolūkiem, Valsts ieņēmumu dienests iznīcina par saviem līdzekļiem un sastāda preču paraugu iznīcināšanas aktu.

26.5 Preču paraugus, kuri lēmuma saņēmējam izsniegti regulas Nr. 608/2013 19. panta 2. punktā minētajām vajadzībām, lēmuma saņēmējs glabā līdz dienai, kad stājas spēkā galīgais lēmums attiecībā uz precēm, kuru izlaišana ir apturēta vai kuras ir aizturētas, ja vien minētie preču paraugi nav neglābjami zuduši to izpētes procesā.

26.6 Ja preces tiek izlaistas vai to aizturēšana tiek izbeigta, lēmuma saņēmējs šo noteikumu 26.5punktā minētās preces 10 darbdienu laikā pēc dienas, kad stājies spēkā lēmums par preču izlaišanu vai apturēšanas izbeigšanu, nodod Valsts ieņēmumu dienestam. Valsts ieņēmumu dienests par to sastāda nodošanas un pieņemšanas aktu un vienu akta eksemplāru izsniedz lēmuma saņēmējam.

26.7 Valsts ieņēmumu dienests 10 darbdienu laikā pēc šo noteikumu 26.6punktā minēto preču pārņemšanas informē preču deklarētāju vai valdītāju par iespēju saņemt minētās preces.

26.8Preču deklarētājam vai valdītājam ir pienākums 10 darbdienu laikā pēc tam, kad Valsts ieņēmumu dienests ir paziņojis par iespēju saņemt šo noteikumu 26.6punktā minētās preces, pārņemt tās no Valsts ieņēmumu dienesta. Par preču nodošanu deklarētājam vai valdītājam Valsts ieņēmumu dienests sastāda preču nodošanas un pieņemšanas aktu.

26.9 Ja preču deklarētājs vai valdītājs šo noteikumu 26.8punktā minētajā termiņā nepārņem šo noteikumu 26.6punktā minētās preces, Valsts ieņēmumu dienests rīkojas ar precēm regulas Nr. 952/2013 198. panta 1. punktā paredzētajā kārtībā."

2. Noteikumi stājas spēkā 2021. gada 1. septembrī.

Ministru prezidents A. K. Kariņš

Finanšu ministrs  J. Reirs